จับตาหุ้นไทยวันนี้! ไม่หวั่นน้ำมัน-หุ้นมะกัน-ยุโรปรูด ลือเลือกตั้งสนั่น ส่อไขทุกเงื่อนปม?
จับตาหุ้นไทยวันนี้! ไม่หวั่นน้ำมัน-หุ้นมะกัน-ยุโรปร่วง กระแสข่าวเลือกตั้งดังสนั่น ส่อไขทุกเงื่อนปม?
7 ก.พ. 2562

ผู้สื่อข่าวรายงานว่า มีกระแสข่าวเกี่ยวกับการเลือกตั้ง ซึ่งจะมีการแคนดิเดตในส่วนของ พรรคไทยรักษาชาติ โดยมีการคาดการณ์และตั้งความหวังว่าจะเป็นปัจจัยที่จะช่วยในการแก้ไขปัญหาความขัดแย้ง และความไม่สงบที่เคยเกิดขึ้น และกำลังจะเกิดขึ้น
อย่างไรก็ตาม เรื่องของการเมืองเริ่มมีความน่าสนใจมากขึ้นเมื่อใกล้ถึงวันที่จะต้องส่งรายชื่อนายกรัฐมนตรีในบัญชีของแต่ละพรรคต่อคณะกรรมการการเลือกตั้ง (กกต.) ซึ่งมีกำหนดเส้นตายไว้ในวันที่ 8 กุมภาพันธ์ 2562 ซึ่งขณะนี้มีข่าวลือแพร่สะพัดไปทั่ว และมีการคาดการณ์ถึงความเป็นไปได้ในเชิงบวกต่อประเทศไทยที่เผชิญปัญหาระหว่างกลุ่มเสื้อเหลือง เสื้อแดง และความวุ่นวายทางการเมืองมาถึง 15 ปี
ทั้งนี้ เว็บไซต์บีบีซีไทย มีการรายงานว่า ในวันพรุ่งนี้ (8 ก.พ.62) จะเป็นวันสุดท้ายของการรับสมัครสมาชิกสภาผู้แทนราษฎร (ส.ส.) เขต และบัญชีรายชื่อ พร้อมแจ้งชื่อนายกรัฐมนตรีในบัญชีของแต่ละพรรคต่อคณะกรรมการการเลือกตั้ง (กกต.) และเป็นวันที่ทุกสายตาต่างจับจ้องไปยังการประกาศรายชื่อนายกรัฐมนตรีในบัญชีของพรรคไทยรักษาชาติ (ทษช.) พรรคน้องใหม่ในเครือพรรคเพื่อไทย
ทั้งนี้ ในรอบ 3 วันที่ผ่านมา (4-6 ก.พ.) พรรคการเมืองขนาดใหญ่และขนาดกลางต่างเดินหน้าแจ้งรายชื่อบุคคลที่จะเสนอเป็นนายกรัฐมนตรีคนที่ 30 ต่อ กกต. แล้ว รวม 12 คน ประกอบด้วย
1.พรรคเพื่อไทย เสนอครบ 3 รายชื่อ คือ คุณหญิงสุดารัตน์ เกยุราพันธ์, นายชัชชาติ สิทธิพันธุ์ และนายชัยเกษม นิติศิริ
2.พรรคไทยธรรม เสนอครบ 3 รายชื่อ คือ นายอโณทัย ดวงดารา หัวหน้าพรรค, นายภูสิต ภูวภัสสิริ, นพ. กิตติกร วิชัยเรืองธรรม
3.พรรคพลังท้องถิ่นไท เสนอ 2 รายชื่อ คือ นายชัชวาลย์ คงอุดม หัวหน้าพรรค และนายโกวิทย์ พวงงาม อดีตคณบดีคณะสังคมสงเคราะห์4.ศาสตร์ มธ.
4.พรรคภูมิใจไทย เสนอชื่อเดียว คือ นายอนุทิน ชาญวีรกูล หัวหน้าพรรค
5.พรรคอนาคตใหม่ เสนอชื่อเดียว คือ นายธนาธร จึงรุ่งเรืองกิจ หัวหน้าพรรค
6.พรรคเพื่อธรรม เสนอชื่อเดียว คือ นางนลินี ทวีสิน หัวหน้าพรรค
7.พรรคสังคมประชาธิปไตย คือ นายสมศักดิ์ โกศัยสุข หัวหน้าพรรค
ขณะที่พรรคพลังประชารัฐ ที่ถูกกล่าวหาจากฝ่ายตรงข้ามว่าถูกตั้งขึ้นมาเพื่อสืบทอดอำนาจของคณะรัฐประหาร กำลังรอการตัดสินใจจาก พล.อ. ประยุทธ์ จันทร์โอชา ว่าจะตอบรับคำเชิญเป็นนายกฯ ในบัญชีหรือไม่ โดยเขาขอให้คำตอบในวันที่ 8 ก.พ.62
อย่างไรก็ตาม สิ่งที่สื่อมวลชนในประเทศให้ความสนใจคือ ใครจะมาเป็นนายกรัฐมนตรีในบัญชีรายชื่อของพรรคไทยรักษาชาติ
อย่างไรก็ตาม จากการสำรวจข้อมูลพบว่า ดัชนีดาวโจนส์ตลาดหุ้นนิวยอร์กปิดลบเมื่อคืนนี้ (6 ก.พ.) ที่ระดับ 25,390.30 จุด ลดลง 21.22 จุด หรือ -0.08% ขณะที่ดัชนี S&amp;P500 ปิดที่ 2,731.61 จุด ลดลง 6.09 จุด หรือ -0.22% และดัชนี Nasdaq ปิดที่ 7,375.28 จุด ลดลง 26.80 จุด หรือ -0.36%
ขณะเดียวกัน ตลาดหุ้นยุโรปปิดลบเมื่อคืนนี้ (6 ก.พ.) โดยดัชนี DAX ตลาดหุ้นเยอรมันปิดที่ 11,324.72 จุด ลดลง 43.26 จุด หรือ -0.38% ดัชนี FTSE 100 ตลาดหุ้นลอนดอนปิดที่ 7,173.09 จุด ลดลง 4.28 จุด หรือ -0.06% และดัชนี CAC-40 ตลาดหุ้นฝรั่งเศสปิดที่ 5,079.05 จุด ลดลง 4.29 จุด หรือ -0.08%
ขณะเดียวกัน ตลาดหุ้นลอนดอนปิดลบเมื่อคืนนี้ (6 ก.พ.) โดยดัชนี FTSE 100 ตลาดหุ้นลอนดอนปิดที่ 7,173.09 จุด ลดลง 4.28 จุด หรือ -0.06%
ด้านราคาน้ำมันดิบ เวสต์เท็กซัส ณ เวลา 9.49 น. อยู่ที่ระดับ 53.83 เหรียญสหรัฐฯ/บาเรลล์
ขณะที่ บล.เอเอสแอล ระบุในบทวิเคราะห์ว่า ตลาดหุ้นไทยกลับตัวขึ้นด้วยแรงซื้อกลุ่มธนาคารผลักดันดัชนีสร้างจุดสูงใหม่กว่าที่ 1,663 แต่ไม่สามารถปิดยืน 1,660 โดยแรงซื้อหลักจากนักลงทุนสถาบันและต่างชาติซื้อสุทธิ 1,42 , 162 ตามลำดับ (แรงขายที่ลดน้อยถอยลงจากความมั่นใจเรื่องการเลือกตั้ง) ส่งผลให้แนวโน้มการเคลื่อนไหวระยะสั้นยังคงขาขึ้นในกรอบแคบ โดยจุดพิจารณาที่สำคัญ 1,652-1,650ไม่ควรปรับต่ำกว่าลงมา แนวต้าน 1,669 ติดตามผลประกอบการกลุ่มสื่อสารที่ประกาศวันนี้